stanford-oval/wikipedia huggingface dataset:
Spezialeinsatzkommando

SEK-poliiseja RIB-veneessä
Spezialeinsatzkommando (SEK) on nimitys jokaisen Saksan osavaltion ylläpitämille poliisin erikoisjoukoille. Vastaava koko liittovaltion alueella toimiva ryhmä on Bundespolizein GSG 9.
Historia

Vuoden 1972 Münchenin olympialaisten tapahtumien jälkeen ja 1970-luvun terrorismin takia Saksassa havahduttiin tarpeseen perustaa vaativiin tilanteisiin sopivia erikoisryhmiä. Ensimmäiset saksalaiset poliisin erikoisjoukot perustettiin Dortmundiin, Düsseldorfiin ja Kölniin vuonna 1974.
Aiemmin erikoisjoukoista käytettiin nimeä Sondereinsatzkommando, mutta sitä ei enää käytetä virallisesti, koska se liitetään usein natsien SS-joukkojen pahamaineiseen Sondereinsatzkommando Eichmanniin.
Organisaatio

Nykyään SEK-ryhmät löytyvät jokaisesta Saksan 16 osavaltiosta ja ne ovat osa osavaltion poliisia (Landespolizei). SEK voi olla Bereitschaftspolizein (mellakkapoliisi), Landeskriminalamtin (osavaltion rikospoliisi) tai suoraan osavaltion sisäministeriön alaisuudessa. Tarkka organisaatio vaihtelee osavaltioittain.
SEK-ryhmien jäseniksi valitaan parhaita, vaatimukset täyttäviä poliiseita, jotka saavat erityiskoulutuksen. SEK-ryhmien jäsenet ovat yleensä aseistettu tavallista virkapistoolia järeämmin konepistoolilla tai rynnäkkökiväärillä. Aseiden tarkat mallit vaihtelevat laajalti. Muuhun kalustoon kuuluu muun muassa panssaroituja ajoneuvoja.
Tehtävä

SEK-ryhmien tehtävä on yleisesti kaikenlaiset tavallista uhkaavammat ja vaaralliset tilanteet, kuten vaarallisten henkilöiden kiinniotot, panttivankitilanteet ja terrorisminvastainen toiminta. SEK voikin vertautua esimerkiksi Yhdysvaltojen SWAT-ryhmiin. Suomessa SEKiä vastaisi lähiten Karhu-ryhmä.
SEK-poliisi HK G36C -karbiinin kanssa
Ladies vs Ricky Bahl

| Ladies vs Ricky Bahl |
| --- | --- |

Ohjaaja:  Maneesh Sharma
Käsikirjoittaja:  Devika Bhagat
Tuottaja:  Aditya Chopra
Säveltäjä:  Salim-Sulaiman
Kuvaaja:  Aseem Mishra Ravi K. Chandran
Leikkaaja:  Namrata Rao
Koreografi:  Vaibhavi Merchant Shruti Merchant
Pääosat:  Ranveer Singh Anushka Sharma
Valmistustiedot
Valmistusmaa:  Intia
Tuotantoyhtiö:  Yash Raj Films
Levittäjä:  Yash Raj Films Netflix
Ensi-ilta:  9. joulukuuta 2011
Kesto:  140 min
Alkuperäiskieli:  hindi
Aiheesta muualla
Virallinen sivusto
IMDb 
AllMovie
Infobox OKNimi-testi OK: 
Ladies vs Ricky Bahl on vuonna 2011 ilmestynyt intialainen romanttinen komedia, jonka on ohjannut Maneesh Sharma ja tuottanut Aditya Chopra. Päärooleja näyttelevät Ranveer Singh ja Anushka Sharma. Sivurooleja näyttelevät elokuvadebyyttinsä tekevä Parineeti Chopra, Dipannita Sharma ja Aditi Sharma. Elokuva sai inspiraationsa yhdysvaltalaisesta elokuvasta Kosto on suloinen. Ladies vs Ricky Bahl menestyi keskinkertaisesti. Se esitettiin Suomessa Artisokka Film Festival -elokuvafestivaaleilla vuonna 2012.
Juoni

Huijari Ricky Bahl vedättää monia naisia, kunnes kolme heistä päättävät yhdessä kostaa.
Näyttelijät

| 0 | 1 | 2 |
| --- | --- | --- |
|  Ranveer Singh  | … |  Sunny Singh/Deven Shah/Iqbal Khan/Vikram Thappar/Diego Vaz/Ricky Bahl   |
|  Anushka Sharma  | … |  Ishika Desai/Ishika Patel   |
|  Parineeti Chopra  | … |  Dimple Chaddha   |
|  Dipannita Sharma  | … |  Raina Parulekar   |
|  Aditi Sharma  | … |  Saira Rashid   |
|  Shireesh Sharma  | … |  Herra Chaddha   |
|  Avijit Dutt  | … |  Rainan pomo   |
|  Akshay Anand  | … |  Rainan kollega   |
Soundtrack

|  |
| --- | --- | --- | --- | --- | --- | --- | --- | --- | --- |
| Nro | Nimi | Laulaja(t) | Kesto |  |  |  |  |  |  |
| 1. | ”Aadat Se Majboor” | Benny Dayal, Ranveer Singh | 04.38 |  |  |  |  |  |  |
| 2. | ”Thug Le” | Vishal Dadlani, Shweta Pandit | 03.39 |  |  |  |  |  |  |
| 3. | ”Jigar Da Tukda” | Salim Merchant, Shrraddha Pandit | 04.14 |  |  |  |  |  |  |
| 4. | ”Jazba” | Shilpa Rao | 04.39 |  |  |  |  |  |  |
| 5. | ”Aadat Se Majboor” (Remix)  | Benny Dayal, Ranveer Singh | 04.34 |  |  |  |  |  |  |
| 6. | ”Jazba” (Remix)  | Anushka Manchanda | 04.02 |  |  |  |  |  |  |
| 7. | ”Fatal Attraction” | Instrumentaali | 03.34 |  |  |  |  |  |  |
|  |  |  | 28.00 |  |  |  |  |  |  |
Aiheesta muualla

Virallinen sivusto (englanniksi)
Ladies vs Ricky Bahl Internet Movie Databasessa (englanniksi)
Ladies vs Ricky Bahl AllMoviessa. (englanniksi)
Kyyhkyhaukka

| Kyyhkyhaukka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Suku::  Lintuhaukat Accipiter
Laji::  cooperii
Kaksiosainen nimi
 Accipiter cooperii  (Bonaparte, 1828) 
Katso myös
   Kyyhkyhaukka Wikispeciesissä   Kyyhkyhaukka Commonsissa 
Infobox OKNimi-testi OKIUCN-testi OK: 
Accipiter cooperii

Kyyhkyhaukka (Accipiter cooperii) on haukkojen heimoon kuuluva lintu. Sen esiintymisaluetta ovat Belize, Kanada, Kolumbia, Costa Rica, El Salvador, Guatemala, Honduras, Meksiko, Nicaragua ja Yhdysvallat. Vaelluslintuna sitä tavataan Bermudassa ja Panamassa
Linnun kanta on kasvanut Pohjois-Amerikassa 1970-luvulta lähtien hyvin voimakkaasti.
Kyyhkyhaukka on saanut tieteellisen lajinimensä cooperii New Yorkin tiedeakatemian perustajiin kuuluneen 1800-luvulla eläneen eläintieteilijän William Cooperin mukaan.
Kuvaus

Aikuisen linnun pää on päältä tummanharmaa tai musta. Kruunu on yleensä melko musta, selvästi tummempi kuin selkä. Korvatupsut ovat punaiset tai keltaiset, naamassa vahanahka keltainen, silmät punaiset. Nokassa on mustaa harmaalla pohjalla. Alapuolelta linnussa on punertavia raitoja. Jalat ovat keltaiset, pyrstössä on tummia raitoja ja kärjessä valkoinen reunus. Muodoltaan lintu on pyöreähkö.
Se painaa keskimäärin 350 grammaa, mutta kuten yleensäkin petolinnuilla, naaras on suurempi kuin koiras.
Aiheesta muualla

Cooper's Hawk Species Account – Cornell Lab of Ornithology
Cooper's Hawk – USGS Patuxent Bird Identification InfoCenter
Cooper's Hawk Information and Photos – South Dakota Birds and Birding
Cooper's Hawk Wing & Weight data
Siimahäntäiset

| Siimahäntäiset |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Siimahäntäiset Archaeognatha  Börner, 1904
Heimot
 Machilidae  Meinertellidae 
Katso myös
   Siimahäntäiset Wikispeciesissä   Siimahäntäiset Commonsissa 
Infobox OKNimi-testi OK: 
Siimahäntäiset (Archaeognatha tai Microcoryphia) on pieni ja hyvin alkeellinen hyönteislahko. Siihen kuuluu noin 500 lajia koko maailmassa, joista kahta tavataan myös Suomessa. Lahko on verraten vähän tutkittu.
Siimahäntäisistä on vain vähän fossiiliaineistoa, joka sekin koostuu pääasiassa eläinten kappaleista. Ryhmä lienee peräisin devonikauden keskivaiheilta ja jäänteitä on säilynyt permi- ja triaskausilta saakka, mutta parhaiten materiaalia on liitukaudelta sekä sen jälkeisistä meripihkaesiintymistä.
Rakenne

Siimahäntäisten ruumis on lieriömäinen, taaksepäin kapeneva, 7–15 mm pitkä ja kokonaisuudessaan suomujen peittämä. Väritys vaihtelee rusehtavasta kellertävään ja eläintä peittää epäsäännöllinen kuviointi. Siipiä ei ole. Takaruumiin kärjessä on kolme selvästi erottuvaa perälisäkettä, joista keskimmäinen on pisin. Tuntosarvet ovat pitkät. Verkkosilmät ovat suuret ja koskettavat toisiaan pään etuosassa. Pistesilmiä on kolme. Suuosat ovat purevat, mutta niiden anatominen rakenne, jossa leuat kiinnittyvät vain yhdellä niveltymiskohdalla pääkapseliin, on alkeellisempi kuin millään muulla hyönteisryhmällä. Tästä piirteestä on peräisin ”alkusuuta” tarkoittava tieteellinen nimi Archaeognatha. Takaruumiin alapinnalla on liikkuvia ulokkeita, jotka saattavat olla jäänteitä aikaisemmista raajoista. Raajojen nilkoissa on 2–4 jaoketta.
Kehitys ja elintavat

Siimahäntäisillä on hyvin huomaamaton, olematon muodonvaihdos. Toukat (oikeastaan nymfit) muistuttavat aikuisia yksilöitä, ja toukkavaiheita on useita, ehkä jopa kymmenen. Myös aikuiset yksilöt luovat nahkansa useita kertoja muutaman vuoden pituisen elämänsä aikana. Siimahäntäiset elävät metsien karikkeessa, kaarnan alla ja kivenkoloissa mutta myös usein rannoilla, missä ne viihtyvät maalle ajautuneiden leväkasautumien alla. Ravinnoksi kelpaa eloperäinen jäte, sammalet, jäkälät ja levät. Siimahäntäiset ovat yleensä yöaktiivisia. Ne liikkuvat vilkkaasti ja kykenevät hyppäämään noin kymmenen senttimetrin matkoja taivuttamalla takaruumistaan nopeasti alaspäin.
Lisääntyminen tapahtuu epäsuoran hedelmöityksen kautta. Koiras laskee maahan spermapaketin eli spermatoforin, jonka naaras poimii sukuaukkoonsa. Siimahäntäisillä naaralta puuttuu erillinen kammio sperman varastointiin, joten jokaista munintakertaa varten tarvitaan uusi paketti. Munat naaras laskee noin 30 kappaleen ryhmiksi. Osalla lajeista esiintyy monimutkaisia kosiorituaaleja, joilla koiras saa naaraan asettumaan spermapaketin päälle.
Lajit Suomessa

Suomessa siimahäntäisten lahkoon kuuluvista lajeista tavataan rantasiimahäntää (Petrobius brevistylis) ja kivikkosiimahäntää (Dilta hibernica). Näistä rantasiimahäntä luokiteltiin vuoden 2010 uhanalaisarvioinnissa silmälläpidettäväksi.
Kyy (EP)

| Kyy Azaghal |
| --- | --- | --- |

EP-levyn tiedot
 Äänitetty : maaliskuu 2002 – elokuu 2003, DT-Audio
 Julkaistu: 2003
 Tuottaja(t): Narqath
 Tyylilaji: black metal
 Kesto: 20.54
 Levy-yhtiö: Aftermath Music
Azaghalin muut julkaisut
| Of Beasts and Vultures 2002 | Kyy 2003 | Perkeleen luoma 2004 |
Kyy on suomalaisen black metal -yhtye Azaghalin järjestyksessään kolmas EP-levy. Se julkaistiin vuonna 2003 levymerkillä Aftermath Music.
EP:stä julkaistiin 1000:n kappaleen painos, ja nimikkokappaleesta kuvattiin musiikkivideo.
Kappaleet

Kaikki kappaleet sanoittanut Narqath, ellei toisin mainittu.
Kyy – 2.46
Orja – 4.09 (san. T. Vainio)
Jumalanpilkan lohikäärmeet – 5.56
Kylmien varjojen maa – 3.42
Perkeleen kitaan – 4.21
Kokoonpano

Varjoherra – laulu
Narqath – kitara, bassokitara, kosketinsoitin, tuottaja, miksaaja
JL Nokturnal – kitara
Kokoonpano > Vierailevat muusikot

Unhuman Warmachine – rummut
Gabriel Wolf – puhe (kappale 3)
Aiheesta muualla

Kyy (EP) Discogsissa. (englanniksi)
Albumi Kyy (EP) Encyclopaedia Metallum -sivustolla (englanniksi)
Spodoptera exempta

| Spodoptera exempta |
| --- | --- |
 Aikuinen Spodoptera exempta
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Alalahko::  Glossata
Osalahko::  Erilaissuoniset Heteroneura
Yläheimo::  Yökkösmäiset Noctuoidea
Heimo::  Yökköset Noctuidae
Alaheimo::  Pensasyökköset Amphipyrinae
Suku::  Spodoptera
Laji::  exempta
Kaksiosainen nimi
 Spodoptera exempta  (Francis Walker, 1856) 
Katso myös
   Spodoptera exempta Commonsissa 
Infobox OKNimi-testi OK: 
Spodoptera exempta eli afrikkalainen armeijamato on yökkösten heimoon kuuluva perhoslaji, jota esiintyy luontaisesti Saharan eteläpuolisessa Afrikassa. Lajin toukat ovat merkittäviä viljelykasvien tuholaisia.
Toukkia Tansaniassa.
”Armeijamato”-nimitys tulee toukkien tavasta ”marssia” suurina laumoina etsimässä ruokaa. Toukat käyttävät ravintonaan pääasiassa heinä- ja sarakasveja ja aiheuttavat massaesiintyminä pahoja tuhoja viljakasveille sekä maissi- ja sokeriruokoviljelmille.
Vuodesta 2016 alkaen Afrikkaan on levinnyt myös lähisukuinen eteläamerikkalainen yökköslaji Spodoptera frugiperda, jonka massaesiintymät muodostavat merkittävän uhan Afrikan ruokaturvalle.
Aiheesta muualla

ITIS: Spodoptera exempta (englanniksi)
Insect Pests of Cereals in Ethiopia: Spodoptera exempta (Arkistoitu – Internet Archive) (englanniksi)
Food and Agriculture Organization of the United Nations (FAO), TECA – technologies and practices for small agricultural producers: Biological control of armyworm (Spodoptera Exempta), Tanzania (Arkistoitu – Internet Archive) (englanniksi)
Suihkulautailu

Suihkulautailu on vesijetin tuottamaa voimaa ja vesivirtaa hyödyntävän vesisuihku-urheilun (engl. hydroflight sports) alalaji.
Suihkulautailussa vesijetin tuottama vesivirtaus ohjataan noin 20 metriä pitkään letkuun. Letkun toisessa päässä olevan laudan pohjasta vesivirta ohjataan alaspäin samalla nostaen laudan päälle kiinnitetyissä monoissa seisova lautailija ilmaan. Lautailijan lentokorkeus riippuu vedenpaineesta, jota säädellään vesijetin kaasua käyttäen.
Lajissa on tarkoitus suorittaa akrobaattisia liikkeitä, trikkejä. Lajille ominaisimpia trikkejä ovat erilaiset voltit, spinnit ja lennokkaat sukellukset. Kilpatasolla lajin arvostelu perustuu pääasiassa trikeille ja niiden yhdistelmille, komboille, annettuihin pisteisiin, tekniseen suorituspuhtauteen sekä tietysti myös lentäjän omaperäisyyteen ja show-elementteihin.
Kilpatasoiseksi urheilulajiksi suihkulautailu ylsi vuonna 2012, jolloin järjestettiin ensimmäinen Flyboard® World Cup.
Maailman ensimmäinen valmistajasta riippumaton suihkulautailukilpailu Session One järjestettiin Floridassa helmikuussa 2016.
Kíssamoksen ja Sélinoksen hiippakunta

| Kíssamoksen ja Sélinoksen hiippakunta Ιερά Μητρόπολη Κισάμου και Σελίνου |
| --- | --- |
Kirkkokunta:  ortodoksinen kirkko
Osa kirkkoa:  Kreetan kirkko
Seurakuntia:  80
Luostareita:  8
Tuomiokirkko:  Neitsyt Marian ilmestyksen katedraali
www.imks.gr
Kíssamoksen ja Sélinoksen hiippakunta (kreik. Ιερά Μητρόπολη Κισάμου και Σελίνου, Ierá Mitrópoli Kisámou kai Selínou) on ortodoksinen hiippakunta Kreikassa. Se kuuluu Kreetan kirkkoon.
Hiippakunta käsittää Kreetan länsiosan Chanián alueyksikön alueella, ja siihen kuuluu kolme rovastikuntaa (archieratikí periféreia) ja 80 seurakuntaa (enoría). Hiippakunnan katedraali eli piispanistuin on Kíssamoksessa sijaitseva Neitsyt Marian ilmestyksen katedraali.
Historia

Kíssamoksen ja Sélinoksen hiippakunta on muodostettu yhdistämällä varhaisemmat erilliset Kissamoksen ja Sélinoksen hiippakunnat. Kíssamoksen hiippakunta on ollut olemassa viimeistään vuonna 343. Kreetan toisella bysanttilaisella kaudella hiippakunnan katedraalina toimi Episkopín Arkkienkeli Mikaelin kirkko. Sélinoksen hiippakunnan tausta tunnetaan huonommin. 1800-luvulla hiippakunnat olivat yhdistettynä Kydonían hiippakuntaan. Kíssamoksen ja Sélinoksen hiippakunta perustettiin vuonna 1860.
Hiippakunnan alaisuudessa toimii vuodesta 1968 Kreetan ortodoksinen akatemia.
Luostarit

Hiippakunnan alueella on kolme toiminnassa olevaa luostaria:
Munkkiluostarit
Chrysoskalítissan luostari (Moní Panagías Chrysoskalitíssis)
Gonián luostari (Moní Panagías Kyrías ton Angélon (Goniás))
Nunnaluostarit
Elävöittävän lähteen luostari (Moní Zoodóchou Pigís (Parthenónos))
Aiheesta muualla

Ιερά Μητρόπολις Κισάμου και Σελίνου. Hiippakunnan verkkosivut. (kreikaksi)
Sirikárin Pyhän Konstantinoksen ja Helenan kirkko (Naós Agíon Konstantínou kaí Elénis).
Tráchiloksen Pyhän Nikolaoksen kirkko (Naós Agíou Nikoláou).
Voulgáron Vapahtajan kirkastumisen kirkko (Naós Metamorfóseos toú Sotíros).
Kántanoksen Vapahtajan taivaaseenastumisen kirkko (Naós Analípseos toú Sotíros).
Palaióchoran Neitsyt Marian ilmestyksen kirkko (Naós Evangelismoú tís Theotókou).
Chrysoskalítissan luostari (Moní Panagías Chrysoskalitíssis).
Spoils-järjestelmä

Spoils-järjestelmä (engl. Spoils system) on Yhdysvalloissa käytetty nimitys käytännöstä, jossa vaalit voittanut puolue täyttää julkiset virat omilla edustajillaan palkiten samalla poliittisilla virkanimityksillä vaalikampanjassa työskennelleitä henkilöitä tai muita puolueen tukijoita. Valtapuolueen vaihtuessa virkamiehet korvataan uusilla; spoils-järjestelmässä tämä koskee myös sellaisia alemman tason virkoja, joihin ei normaalisti liittyisi poliittista vastuuta. Spoils-järjestelmä oli Yhdysvalloissa laajimmillaan 1800-luvulla, kunnes säädettiin sen rajoittamiseen tähtääviä lakeja.
Kaksipuoluejärjestelmässä spoils-järjestelmä varmistaa, että kulloisellakin valtapuolueella on käytössään uskollinen virkakunta ja myös puoluetoimintaan osallistuminen säilyy houkuttelevana. Spoils-järjestelmän arvostelijoiden mukaan se johtaa helposti epäpätevien tai kokemattomien henkilöiden nimittämiseen vastuunalaisiin tehtäviin, mikä lisää hallinnon tehottomuutta. Toisaalta järjestelmän puolustajien mukaan se itse asiassa tehostaa hallinnon edellytyksiä saavuttaa asetetut poliittiset tavoitteet, koska se luo virkamiehille henkilökohtaisen kannustimen toimia sen puolesta, että  poliittiset päättäjät saavat täytettyä vaalilupauksensa voittaakseen myös seuraavat vaalit. Lisäksi se mahdollistaa useammille kansalaisille julkiseen virkaan pääsemisen.
Spoils-järjestelmällä voidaan virkanimitysten ohella viitata myös muunlaiseen poliittiseen korruptioon kuten julkisten varojen kanavoimiseen valtapuoluetta tukeville tahoille tai puolueen kannattajien suojelemiseen syytteiltä oikeudessa.
Historia Yhdysvalloissa

Yhdysvaltain varhaisista presidenteistä muun muassa Thomas Jefferson suosi voimakkaasti liittolaisiaan virkanimityksissä. Demokraattis-republikaanisen puolueen ollessa pitkään yhtäjaksoisesti vallassa 1800-luvun alkukymmenillä monet korkeat valtion virat muodostuivat pysyviksi, ja puolueen jakauduttua tätä kunnioitettiin vielä John Quincy Adamsin presidenttikaudella, jolloin istuvan presidentin avoimet vastustajatkin saivat pitää virkansa. Tilanne muuttui, kun presidentiksi valittiin vuonna 1828 Andrew Jackson, joka koki edeltäjänsä hallinnon yrittäneen estää hänen valintansa. Jackson alkoi erottaa pitkäaikaisia virkamiehiä, virallisesti kitkeäkseen hallinnon korruptiota ja avatakseen ”demokraattisesti” virkoja kyvykkäille kansalaisille, mutta käytännössä korvaten vastustajiaan ja puolueettomia virkamiehiä omilla tukijoillaan. Sekä demokraatit että whigit alkoivat seurata tätä käytäntöä vuorotellessaan vallassa, ja virkamiesten vaihtaminen vaalien jälkeen vakiintui yhdeksi puolueiden ja niiden sisäisten ryhmäkuntien välisen kamppailun muodoksi. Menettely laajeni vähitellen koskemaan yhä vähäpätöisempiä virkoja myös keskushallinnon ulkopuolella.
Yhdysvaltain sisällissodan jälkeisinä vuosina spoils-järjestelmä ja siihen liittyneet väärinkäytökset muuttuivat niin sumeilemattomiksi, että se alkoi haitata hallinnon tehokkuutta. Esimerkiksi presidentti Benjamin Harrison nimitti 31 000 uutta postivirkailijaa yhden vuoden aikana. Vaatimukset muutoksesta saivat lisäpontta, kun presidentti James Garfieldin murhasi vuonna 1881 Charles J. Guiteau -niminen mies, joka oli tyytymätön siihen, ettei ollut saanut toivomaansa valtion virkaa. Lopulta spoils-järjestelmää alettiin rajoittaa vähentämällä poliittisten johtajien vapaan nimitysvallan piirissä olevia virkoja. Vuonna 1883 säädetty Pendleton Civil Service Act -laki asetti henkilökohtaiset ansiot ensisijaiseksi valtion virkamiesten nimitysperusteeksi, tosin se koski aluksi vain osaa viroista. Vuoden 1940 Hatch Act -laki kielsi virkamiesten osallistumisen vaalikampanjoihin, mikä tosin sallittiin uudelleen vuonna 1993.
Spoils-järjestelmä on Yhdysvalloissa nykyään huomattavasti rajoitetumpi kuin 1800-luvulla, mutta se koskee edelleen osaa liittovaltion, osavaltioiden ja paikallishallinnon virkanimityksistä.
Nimitys

Sotasaalista tarkoittavalla sanalla spoils viitattiin 1800-luvun alun yhdysvaltalaisessa kielenkäytössä korkean tason poliittisiin nimityksiin. Nimitystä tiedetään käytetyn tässä merkityksessä jo vuonna 1812, mutta kuuluisaksi se tuli vuonna 1832, kun senaattori William L. Marcy puolusti presidentti Andrew Jacksonin tekemiä poliittisia virkanimityksiä puheessaan lausahduksella ”To the victor belong the spoils of the enemy” (”Voittajalle kuuluvat vihollisen saaliit”).
Spoils-järjestelmää arvosteleva Thomas Nastin pilapiirros vuodelta 1877. Sialla ratsastava hahmo on järjestelmän isänä pidetty presidentti Andrew Jackson. Jalustaan on kirjoitettu sanat ”To the victor belong the spoils”.
Sphenacodontidae

| Sphenacodontidae |
| --- | --- |
 Sphenacodon
 Hiilikausi - Permikausi Pennsylvania-kausi - Cisural  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Kladi::  Synapsidit Synapsida
Kladi::  Eupelycosauria
Kladi::  Sphenacodontia
Kladi::  Sphenacodontoidea
Heimo::  †Sphenacodontidae  Marsh, 1878
Alaryhmät
 †Bathygnathus  †Ctenorhachis  †Macromerion  †Neosaurus  †Secodontosaurus  †Steppesaurus  †Sphenacodontinae †Cryptovenator  †Ctenospondylus  †Dimetrodon  †Sphenacodon 
Katso myös
   Sphenacodontidae Wikispeciesissä   Sphenacodontidae Commonsissa 
Infobox OKNimi-testi OK: 
Sphenacodontidae on sukupuuttoon kuollut kladin Eupelycosauria synapsideihin kuuluva heimo joka käsittää hiili- ja permikaudella eläneitä lihansyöjiä. Sphenacodontidae on terapsidien sisarryhmä ja se luetaan yhdessä niiden kanssa kladiin Sphenacodontoidea.
Sphenacodontidaeen kuului aikansa suurimpia lihansyöjiä. Suurimmat niistä kasvoivat yli kolmen metrin pituisiksi. Ehkä tunnetuin heimon jäsen on
Dimetrodon. Sphenacodon on toinen heimon suvuista, mikä tunnetaan suhteellisen hyvin säilyneistä fossiileista. Sphenacodontidaen jäsenille tyypillinen piirre on erilaistunut hampaisto, johon kuuluvat muun muassa kulmahampaat. Ensimmäiset Sphenacodontidaeen kuuluvat synapsidit ilmestyivät myöhäishiilikaudella ja hävisivät keskipermikaudella, jolloin terapsidit korvasivat ne. Sphenacodontidae-heimon fossiileja on löydetty Pohjois-Amerikasta ja Euroopasta.
Kaksi Dimetrodonin luurankoa
Sphenacodon feroxin luuranko Field Museum of Natural Historyssä
Kaavakuva Steppesaurusin fossiilista verrattuna Sphenacodonin kalloon
Luokittelu

Suku Cutleria saattaa kuulua Sphenacodontidaeen, tämä ei ole kuitenkaan varmaa sillä se saattaa olla myös Sphenacodontidaen ja terapsidien lähisukulainen, joka on niiden yhteisryhmän sisarryhmä.
Kladi: Synapsida (Synapsidit)
Kladi: Caseasauria
Heimo: Caseidae
Heimo: Eothyrididae
Kladi: Eupelycosauria
Heimo: Varanopidae
Heimo: Ophiacodontidae
Heimo: Edaphosauridae
Kladi: Sphenacodontia
Suku: Cutleria
Suku: Haptodus
Suku: Palaeohatteria
Suku: Pantelosaurus
Suku: Ianthodon
Kladi: Sphenacodontoidea
Heimo: Sphenacodontidae
Suku: Bathygnathus
Suku: Ctenorhachis
Suku: Macromerion
Suku: Neosaurus
Suku: Secodontosaurus
Suku: Steppesaurus
Alaheimo: Sphenacodontinae
Suku: Cryptovenator
Suku: Ctenospondylus
Suku: Dimetrodon
Suku: Sphenacodon
Luokittelu > Fylogenia

Fröbisch, J., Schoch, R.R., Müller, J., Schindler, T., & Schweiss, D. 2011 (Muut paitsi Caseasauria tutkimuksen kladogrammista, Caseasauria tekstiosasta):
Aiheesta muualla

Synapsida: Sphenacodontia (Sphenacodontidae) Palaeos.com (englanniksi)
South Park: Snow Day!

| South Park: Snow Day! |
| --- | --- |

Kehittäjä:  Question
Julkaisija:  THQ Nordic
Pelisarja:  South Park
Julkaistu:   26. maaliskuuta 2024
Lajityyppi:  toimintapeli
Alusta:  Nintendo Switch, PlayStation 5, Windows, Xbox Series X/S
Lisää peliartikkeleitaVideopelien teemasivulla
South Park: Snow Day! on South Park Digital Studiosin kehittämä ja THQ Nordicin julkaisema roguelike-peli. Peli julkaistiin 26. maaliskuuta 2024 Nintendo Switch, PlayStation 5, Windows ja Xbox Series X/S -alustoille.
Peli perustuu South Park -televisiosarjaan.
Pelaaminen

Pelissä käydään lumisotaa lumimyrskyn peittämässä kaupungissa. Pelissä on neljän pelaajan yhteistyöpeli.